 Ilé ìwòsàn ṣi abẹrẹ Formalin gún mí; n kò lè dá ìgbẹ àti ìtọ dúró mọ Iṣẹ abẹ oyún ìju Fibroid ni Christianah Ohunya ba lọ sile iwosan ijọba ni Orile Agege nipinlẹ Eko. O ṣalaye fún BBC Yorùbá pé lẹyìn to wọle ọkọ lọdun mẹrin ti ko bimọ ni wọn ni ki oun wa ṣe iṣẹ abẹ latii yọ oyun ìju ti o n yọ oun lẹnu. O ni dipo oogun orun ṣaaju iṣẹ abẹ ni wọn ba ṣe aṣiṣe gun oun labẹrẹ Formalin ti wọn maa n fun òkú ko ma baa bàjẹ. Nigba to n fesi lori alaye arabinrin Christiana naa, Kọmisana feto ilera nipinlẹ Eko, Ọgbẹni Jide Idris ni Christiana lẹtọ lati mọohun to n sẹlẹ sii. Idris ni, ni kete ti isẹlẹ naa waye, nijọba ti pasẹ fawọn eeyan ti aje ọrọ naa si mọ lọwọ, lati lọ rọọ kun nile na, ki wọn maa baa dena iwadi ijọba lori ọrọ naa. A ti fi diẹ lara ohun ti wọn lo ransẹ si ibudo ayẹwo, taa si n reti abajade esi rẹ bayii. Ni kete ti esi ba si jade, laa fun ni itọju to yẹ. Idris tun fọwọ gbaya pe ijọba ko ni dọwọ bo isẹlẹ yii, ti wọn yoo si tun tọju Christiana bo se yẹ. : Ọrọ ọmọ bíbí ni mo bá dé ilé ìwòsàn ìjọba kí wọn tó ṣi abẹrẹ gún mi. 